Mazda CX-5

Mazda CX-5 on Mazdan vuodesta 2011 lähtien valmistama crossover-tyyppinen automalli, joka korvasi Mazda Tributen.

Mazda CX-5 KE (2011–2017) 

Ensimmäisen sukupolven CX-5 esiteltiin Frankfurtin autonäyttelyssä syyskuussa 2011. Moottorivaihtoehtoina olivat 2,0- (160/165 hv) ja 2,5-litraiset (192 hv) SkyActiv-G-bensiinimoottorit sekä 2,2-litrainen (150/175 hv) SkyActiv-D-dieselmoottori. Suuremman bensiinimoottorin ja tehokkaamman dieselversion yhteydessä oli aina neliveto, ja muihin se oli saatavana valinnaisena.

Vuoden 2012 Euro NCAP -kolaritestistä CX-5 sai tulokseksi täydet viisi tähteä.

Los Angelesin autonäyttelyssä marraskuussa 2014 esiteltiin kasvojenkohotuksen kokenut malli, johon oli tehty pieniä uudistuksia keulan alueella.

Mazda CX-5 KF (2017–) 

Toisen sukupolven CX-5 esiteltiin Los Angelesin autonäyttelyssä marraskuussa 2016. Sen pidennetty versio on nimeltään Mazda CX-8, jota ei myydä lainkaan Euroopassa eikä Pohjois-Amerikassa.

Vuoden 2017 Euro NCAP -kolaritestistä CX-5 sai tulokseksi täydet viisi tähteä.

Lähteet

Aiheesta muualla 

CX-5
J-segmentin autot
2010-luvun autot
2020-luvun autot